สอย! PSL รับ BDI ปรับขึ้นต่อเนื่อง ลุ้นงบQ4ดีสุดของปี-ซื้อเป้า 14.10 บ.
สอย! PSL รับ BDI ปรับขึ้นต่อเนื่อง ลุ้นงบ Q4 ดีสุดของปีซื้อเป้า 14.10 บ.
30 พ.ย. 2560

บล.ไอร่า ระบุในบทวิเคราะห์วันนี้(30พ.ย.) ว่า บริษัท พรีเชียส ชิพปิ้ง จำกัด (มหาชน) หรือ PSL : BDI ปรับขึ้นต่อเนื่องเกือบ 200 จุด นับจากกลางพ.ย. ที่ผ่านมา ล่าสุดอยู่ที่ 1,506 จุด แนวโน้มไตรมาส 4/60 ดีกว่า ไตรมาส3/60 จากค่าเฉลี่ย QTD ดัชนี Baltic Supramax และ Handymax เพิ่มขึ้น 25% และ 29% ตามลำดับ ซึ่งเบื้องต้นประเมินว่าจะทำให้ PSL มีกำไรใน ไตรมาส 4/60 ราว 100 ล้านบาท และเป็นไตรมาสที่ดีที่สุดในรอบหลายปี
โดยประเมินว่าค่าระวางในไตรมาส 4/60 จะเป็นช่วงที่ดีที่สุดของปี โดยได้รับแรงหนุนจากการเข้าสู่ช่วง High Season ที่ปกติแล้วในเดือน พ.ย.-ธ.ค. จะเป็นช่วงที่กิจกรรมการนำเข้าสินแร่เหล็ก และถ่านหิน ของจีน อยู่ในช่วงสูงสุด
Demand-Supply กำลังเข้าสู่สมดุลอย่างค่อยเป็นค่อยไป แม้ว่าปริมาณเรือปลดระวางจะชะลอลงบ้าง หลังจากค่าระวางเรือปรับตัวดีขึ้น ประกอบกับข้อกำหนดการจัดการน้ำถ่วงเรือที่เลื่อนออกไปเป็นปี 2563 และเปิดโอกาสให้เรืออายุมากยังอยู่ต่อไปได้อีกระยะหนึ่ง แต่ในแง่ของเรือสั่งต่อใหม่ยังอยู่ในระดับต่ำ จากสถานะทางการเงินของทั้งอู่เรือและผู้ประกอบการเดินเรือที่ไม่อำนวย ล่าสุด Order Book ของเรือเทกองอยู่ที่ 7.5% ต่ำสุดเป็นประวัติการณ์ (ช่วงเลวร้ายอยู่ที่ราว 70% ในปี 2551) ซึ่งทำให้เราเชื่อว่าสถานการณ์เรือเทกองในปีหน้าจะดีกว่าปีนี้ ประเมินราคาเป้าหมายปี’61 ที่ 14.10 บาท